Document ID: 31996D0487

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Αυγούστου 1996 για μέτρα προστασίας που αφορούν τη δουρίνη στη Ρωσία (Κείμενο που παρουσιάζει ενδιαφέρον για τον ΕΟΧ) (96/487/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 18,
την οδηγία 90/426/ΕΟΚ του Συμβουλίου, της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές των ιπποειδών προέλευσης τρίτων χωρών (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 12,
Εκτιμώντας:
ότι επιβεβαιώθηκε στη Ρωσία η παρουσία δουρίνης 7
ότι η εμφάνιση δουρίνης στη Ρωσία αποτελεί σοβαρή απειλή για τα ιπποειδή των κρατών μελών, λόγω των διαφόρων μετακινήσεων ιπποειδών 7
ότι είναι, κατά συνέπεια, αναγκαίο να απαγορευθεί η επανείσοδος εγγεγραμμένων ίππων μετά από προσωρινή εξαγωγή, η προσωρινή εισαγωγή και η εισαγωγή ιπποειδών προέλευσης Ρωσίας 7
ότι, εν όψει των εγγυήσεων που προσφέρουν οι ορολογικές δοκιμασίες πρέπει να επιτραπεί, υπό ορισμένους όρους, η επανείσοδος εγγεγραμμένων ίππων μετά από προσωρινή εξαγωγή, προελεύσεως των εδαφών δυτικώς της οροσειράς των Ουραλίων (Ρωσία), καθώς η προσωρινή εισαγωγή εγγεγραμμένων ίππων με προέλευση το εν λόγω τμήμα του ρωσικού εδάφους 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη απαγορεύουν την προσωρινή εισαγωγή εγγεγραμμένων ίππων, την επανείσοδο εγγεγραμμένων ίππων μετά από προσωρινή εξαγωγή και την εισαγωγή ιπποειδών προελεύσεως Ρωσίας.
Άρθρο 2
1. Εντούτοις, τα κράτη μέλη επιτρέπουν:
- την επανείσοδο εγγεγραμμένων ίππων μετά από προσωρινή εξαγωγή, με προέλευση τα εδάφη δυτικώς της οροσειράς των Ουραλίων (Ρωσία),
- την προσωρινή εισαγωγή εγγεγραμμένων ίππων με προέλευση τα εδάφη δυτικώς της οροσειράς των Ουραλίων (Ρωσία), οι οποίοι συνοδεύονται από συμπληρωματικό πιστοποιητικό που υπογράφεται από τις αρμόδιες κτηνιατρικές αρχές της Ρωσίας.
2. Στο πιστοποιητικό που προβλέπεται στην παράγραφο 1 σημείο 2, πρέπει να αναγράφεται η εγγύηση ότι τα ιπποειδή υποβλήθηκαν σε δοκιμασία στερέωσης του συμπληρώματος για τη δουρίνη στις . . . (4) κατά τη διάρκεια των 10 ημερών που προηγούνται της αποστολής με αρνητικό αποτέλεσμα σε αραίωση 1/10.
Άρθρο 3
Τα κράτη μέλη τροποποιούν τα μέτρα που εφαρμόζουν έναντι της Ρωσίας για να τα καταστήσουν σύμφωνα με την παρούσα απόφαση. Ενημερώνουν σχετικά την Επιτροπή.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 6 Αυγούστου 1996.

Labels: 3
18
6